Poksijaile on leitud treeningpaik mõisa kõlakojas. Õhk on alati värske, lava poksiringi taoline ning publikutki koguneb ajuti meeste rüsimist vaatlema. Treener Maatsoo askeldab väsimatult, andes löökidele viimast lihvi, olgu peale, et ise juba üleni sinipunaseks pekstud. Stepulov on kahtlemata oma elu parimas vormis. Kodumaal nähtavasti tal enam parajat  vastast ei leidu. Seebergiga on asi pisut halvem, tema flegmaatilisuse tõttu. "Kui ta saaks kohe esimesel ringil ühe hea obaduse, vaat, siis ta alles läheks põlema," kaebab liidu aseesimees Kõppo. "Muidu ei võta kuidagi elu enne teist ringi sisse..."